ఆనంద్‌బాగ్

ఆనంద్‌బాగ్, తెలంగాణ రాష్ట్ర రాజధాని హైదరాబాదు నగరంలోని మల్కాజ్‌గిరి శివారు ప్రాంతం. ఇది మేడ్చల్ మల్కాజిగిరి జిల్లా జిల్లాలోని మల్కాజ్‌గిరి మండల పరిధిలోకి వస్తుంది. హైదరాబాదు మహానగరపాలక సంస్థలోని వార్డు నంబరు 139గా ఉంది.

 పద వివరణ 
ఆనంద్, బాగ్ అనే రెండు పదాలతో ఆనంద్‌బాగ్ అనే పేరు వచ్చింది. ఉర్దూ భాషలో 'ఆనంద్' అంటే జాయ్ అని, 'బాగ్' అంటే గార్డెన్ అని అర్థం.

 ప్రాంతం 
ఆనంద్‌బాగ్‌ను తూర్పు ఆనంద్‌బాగ్, పశ్చిమ ఆనంద్‌బాగ్ అని రెండు భాగాలుగా విభజించారు. తూర్పు ఆనంద్‌బాగ్‌లో నివాసగృహాలు ఉండగా, పశ్చిమ ఆనంద్‌బాగ్‌లో అనేక వాణిజ్య సంస్థలు ఉన్నాయి. ఇక్కడికి సమీపంలో సఫిల్‌గూడ, వినాయకనగర్, నేరెడ్‌మెట్‌, మౌలాలీ, ఇక్రిసాట్ ఎన్‌క్లేవ్, విష్ణుపురి కాలనీ, శ్రీ కృష్ణ నగర్, ఎ.ఎన్.రావ్ నగర్, విమలదేవి నగర్ కాలనీ ఉన్నాయి.

 రవాణా 
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆనంద్‌బాగ్‌ నుండి సికింద్రాబాద్, ఇసిఐఎల్ ఎక్స్ రోడ్డు వరకు సిటీ బస్సు సర్వీసులు నడుపబడుతున్నాయి. ఇక్కడికి సమీపంలో సఫిల్‌గూడ రైల్వే స్టేషను, మెట్టుగూడ మెట్రో స్టేషను ఉన్నాయి.

 మూలాలు 

వర్గం:హైదరాబాదులోని ప్రాంతాలు